**Προσλήψεις στο πλαίσιο υλοποίησης της Πράξης «Υποστήριξη σχολικών Μονάδων Α/θμιας και Β/θμιας Εκπαίδευσης από Ψυχολόγους (ΠΕ23) και Κοινωνικούς Λειτουργούς (ΠΕ30)» για το διδακτικό έτος 2020-2021**

Οι προσλαμβανόμενοι αναπληρωτές οφείλουν να παρουσιαστούν και να αναλάβουν υπηρεσία απευθείας στη σχολική μονάδα τοποθέτησης τους εντός  δύο εργάσιμων ημερών από την επομένη της ημερομηνίας τοποθέτησής τους**.** Εάν τοποθετούνται σε περισσότερες από μία σχολικές μονάδες η ανάληψη υπηρεσίας λαμβάνει χώρα στη σχολική μονάδα όπου θα παρέχονται οι περισσότερες ώρες παροχής υποστήριξης.

Την ημέρα ανάληψης υπηρεσίας υποχρεούνται να καταθέσουν στο σχολείο τον φάκελό τους με τα απαραίτητα δικαιολογητικά πρόσληψης.

Οι αναπληρωτές θα πρέπει να συμπληρώσουν την Δήλωση Τοποθέτησης αφού συμβουλευθούν το αρχείο excel «ΒΘΜΙΑ ΗΜΑΘΙΑΣ\_Ομάδες Σχολείων Τοποθέτησης» και να την αποστείλουν έως την Παρασκευή 04/12/2020 και ώρα 10:00 π.μ. στη ΔΔΕ Ημαθίας.

To έντυπο «Δελτίο Απογραφής Αναπληρωτή» να συμπληρωθεί από τον αναπληρωτή και να σταλεί με ηλεκτρονικό ταχυδρομείο στην ηλεκτρονική διεύθυνση της ΔΔΕ Ημαθίας ( [mail@dide.ima.sch.gr](mailto:mail@dide.ima.sch.gr) ) το αργότερο μέχρι τη Παρασκευή 04/12/2020.